বিন্স অ্যান্ড বেকন খনি

বিন্স অ্যান্ড বেকন খনি হলো যুক্তরাজ্যের ডার্বিশায়ারের বনসাল গ্রামের নিকটে বনসাল মুরে অবস্থিত একটি পরিত্যক্ত সীসার খনি। খনিটির সবচেয়ে নিকটবর্তী শহর ম্যাটলক।Beans and Bacon Mine , The Historical Gazetteer of England's Place-Names, retrieved 14 March 2015. খনিটি ১৯২০ থেকে ১৯২৫ সাল পর্যন্ত ব্যবহৃত হতো।Special Reports on the Mineral Resources of Great Britain, vol. 4, p. 105, Geological Survey of Great Britain, 1952 . তবে খনির আশেপাশে অন্তত ১৭৪০ সাল পর্যন্ত কার্যক্রমের চিহ্ন পাওয়া যায়। কারও কারও মতে মধ্যযুগেও এই খনির পাশে মানববসতি ছিল, যার কারণে স্থানটি প্রত্নতাত্ত্বিকভাবে গুরুত্বপূর্ণ।John Barnatt, Rebecca Penny, The Lead Legacy:The Prospects for the Peak District's Lead Mining Heritage , p. 35, Peak District National Park Authority, 2004. খনিটির অস্বাভাবিক নামের জন্য কোনো কারণ খুঁজে পাওয়া যায় না। তবে আশেপাশের ম্যুল স্পিনার, ফ্রগস হোল, ক্যাকল ম্যাকল বা ওয়ানটন লেগস জাতীয় খনির নামকরণের কারণে এর নাম ততটাও অস্বাভাবিক বলে মনে হয় না।List of Mines, Peakland Heritage, retrieved 14 March 2015

খনি এলাকাটি প্রাচীন নিদর্শন ও প্রত্নতাত্ত্বিক এলাকা আইন ১৯৭৯-এর অধীনে জাতীয় গুরুত্বপূর্ণ স্থানগুলোর অন্যতম হিসেবে সংরক্ষিত। বিন্স অ্যান্ড বেকন খনিতে পাঁচটি প্রকোষ্ঠ রয়েছে। এর মধ্যে একটিতে একটি খাদ রয়েছে। এই খাদের ৫৫ মিটার (১৮০ ফুট) গভীরে কাজ করা হতো। এই খনিটি পৃথিবীর মাত্র দুইটি খনির অন্যতম, যেখানে ক্ষুদ্র একটি জায়গায় একাধিক পদ্ধতিতে পাথর ভাঙা হতো। এখানে প্লাগ ও ফিদার, গ্যাড ও ওয়েজ এবং বারুদ বিস্ফোরণ পদ্ধতিতে পাথর ভাঙা হতো।

২০১৪ সালের সেপ্টেম্বর মাসে একটি গোরু খাদের ৪ মিটার (১৩ ফুট) গভীরে পড়ে গেলে, সেটিকে সেখান থেকে উদ্ধার করা হয়। উদ্ধারকারী দল আরেকটি সুড়ঙ্গ খুঁড়ে বড় করে এবং ভীত গোরুটিতে শান্ত করে উদ্ধার করতে সক্ষম হয়।"Cow saved after Bonsall mine shaft fall", Derbyshire Times, 22 September 2014.

 তথ্যসূত্র 

বিষয়শ্রেণী:ডার্বিশায়ারের ইতিহাস
বিষয়শ্রেণী:ডার্বিশায়ারে খনিখনন
বিষয়শ্রেণী:পিক জেলা
বিষয়শ্রেণী:যুক্তরাজ্যে খনিখননের ইতিহাস
বিষয়শ্রেণী:ডার্বিশায়ারের প্রত্নতাত্ত্বিক স্থান
বিষয়শ্রেণী:ইংল্যান্ডে সীসার খনি
বিষয়শ্রেণী:ইংল্যান্ডে পরিত্যক্ত খনি
বিষয়শ্রেণী:ইংল্যান্ডে ভূগর্ভস্থ খনি